జాకబ్ జుమా
జాకబ్ గెడ్లెయిహ్లెకిసా జుమా (జననం ఏప్రిల్ 12, 1942) దక్షిణాఫ్రికా అధ్యక్షుడు, 2009 సార్వత్రిక ఎన్నికల్లో ఆయన పార్టీ విజయం సాధించింది, ఆపై దేశ పార్లమెంట్ ఆయనను అధ్యక్షుడిగా ఎన్నుకుంది.
జాకబ్ జుమా
అధికార రాజకీయ పార్టీ ఆఫ్రికన్ నేషనల్ కాంగ్రెస్ (ANC)కు జుమా అధ్యక్షుడిగా ఉన్నారు, 1999 నుంచి 2005 వరకు ఆయన దక్షిణాఫ్రికా ఉపాధ్యక్షుడిగా పనిచేశారు. పేరులోని మొదటి అక్షరాలు JZ తో కూడా ఆయనను సూచిస్తారు, ఆయన జాతి పేరు షోలాజీ . డిసెంబరు 18, 2007న జుమా ANC అధ్యక్ష బాధ్యతలు స్వీకరించారు, పోలోక్వాన్‌లో జరిగిన ANC సమావేశంలో అప్పటి అధ్యక్షుడు థాబో బెకీని ఓడించి ఆయన అధ్యక్ష పగ్గాలు చేపట్టారు. జుమా గతంలో సౌత్ ఆఫ్రికన్ కమ్యూనిస్ట్ పార్టీ (SACP) సభ్యుడిగా కూడా వ్యవహరించారు, 1990లో ఈ పార్టీ నుంచి బయటకు రాకముందు పార్టీ పొలిట్‌బ్యూరోలో కూడా కొద్దికాలం పనిచేశారు.
సెప్టెంబరు 20, 2008న, ఆఫ్రికన్ నేషనల్ కాంగ్రెస్ జాతీయ కార్యనిర్వాహక కమిటీ తన అధ్యక్ష హోదాను రద్దు చేయడంతో థాబో బెకీ రాజీనామా చేశారు, జాకబ్ జుమాపై అవినీతి అభియోగాలు మోపడంతోపాటు, నేషనల్ ప్రాసిక్యూటింగ్ అథారిటీ (NPA) (జాతీయ నేరవిచారణ యంత్రాంగం)లో న్యాయమూర్తి నికోల్సన్ అనుచితంగా జోక్యం చేసుకున్నట్లు నిర్ధారణ కావడంతో బెకీ అధ్యక్ష హోదాను కమిటీ రద్దు చేసింది.